### Beslutningstema

Christian Kjeldsen, Nye Borgerlige har fremsendt dette punkt til dagsordenen.

### Sagsfremstilling

Christian Kjeldsen, Nye Borgerlige har fremsendt denne tekst:

Udlevering af materiale

I denne sag skal kommunalbestyrelsen beslutte om det skal pålægges formanden for havnebestyrelsen at udlevere materiale til en af kommunalbestyrelsens valgte  bestyrelsesmedlemmer af [adresse].

Som nyvalgt bestyrelsesmedlem i havnebestyrelsen for [adresse] har jeg anmodet formanden for bestyrelsen om at få udleveret kopier af nogle bestemte lejekontrakter.
Dette har formanden indtil videre nægtet.
Det er min opfattelse, at jeg ikke kan udføre mit hverv som bestyrelsesmedlem hvis ikke jeg får adgang til det materiale jeg anmoder om.
Det er min opfattelse, at det er uhørt, at en bestyrelsesformand for en havn nægter et valgt bestyrelsesmedlem adgang til materiale der vedrører havnen som formanden ligger inde med.
Jeg skal derfor anmode kommunalbestyrelsen om at pålægge formanden at udlevere det af mig ønskede materiale.

### Nye Borgerlige indstiller,

at det pålægges formanden for Havnebestyrelsen at udlevere de ønskede kopier til dem i bestyrelsen som måtte ønske det.

### Beslutning

Sagen taget af dagsordenen ved mødets begyndelse.